**КРИТЕРИИ И МЕТОДИКА ЗА ОПРЕДЕЛЯНЕ НА КОМПЛЕКСНА ОЦЕНКА НА ОФЕРТИТЕ**

Оценяването и класирането на офертите представени от участниците се извършва по критерия за оценка **„икономически най-изгодна оферта“**.

Класирането на допуснатите до оценка оферти се извършва на база получената от всяка оферта „Комплексна оценка” (КО). Максималния брой точки, които участникът може да получи е 100 точки.

„Комплексната оценка” се определя на база следните показатели:

|  |  |
| --- | --- |
| Показатели (наименование) | Относителна тежест в КО |
| 1. **Срок за изпълнение /в календарни дни/ – К1** | **50 %** |
| 2. **Гаранционен срок – /в години/ - К2**  | **20 %** |
| 3. **Предлагана цена - К3**  | **30 %** |

Комплексната оценка на всяка оферта ще се определя съгласно следната формула:

**КOi = K1 + K2 + K3**, където:

**КOi** – е комплексната оценка на съответната оферта;

**Показател за оценка - срок за изпълнение /в календарни дни/ К1:**

Оценява се предложеният срок за изпълнение на поръчката в календарни дни. Предложенията срок за изпълнение се представят като цяло число. Ще бъдат отстранени предложения, в които срокът за изпълнение е предложен в различна мерна единица и/или е констатирано разминаване между предложения срок за изпълнение и линейния график извън математически допустимото закръгляване при изчисление.

Оценката на участниците по показателя К1, се оценява по формулата:

**K1 = Аmin x 50, където:**

 **Аi**

Аmin – е най-краткият предложен срок за изпълнение на поръчката от участник в процедурата;

Аi – е срокът за изпълнение на поръчката, предложен от съответния участник.

Участниците в процедурата трябва да предлагат срок за изпълнение на поръчката не по-дълъг от 270 календарни дни.

В случай, че участник предложи по-дълъг срок за изпълнение предмета на поръчката от горепосочения, то офертата на участника ще бъде отстранена от участие в процедурата.

**Показател за оценка - Гаранционен срок /в години/ К2:**

Оценява се предложеният гаранционен срок в години. Предложенията по показател гаранционен срок се представят като цяло число или десетична дроб в години с точност до втория знак след десетичната запетая.

Оценката на участниците по показателя К2, се оценява по формулата:

**K2 = Bi x 20, където:**

 **Bmax**

Bmax – е най-дългият предложен гаранционен срок от участник в процедурата;

Bi – е гаранционният срок, предложен от съответния участник.

Гаранционният срок е по предложение на участниците, но трябва да бъде съобразен с изискванията на Наредба № 2/2003 г. на МРРБ за въвеждане в експлоатация на строежите и минималните гаранционни срокове.

**Показател за оценка - предлагана цена К3:**

Оценката на участниците по показателя К3, се оценява по формулата:

**K3 = Cmin x 30, където:**

 **Ci**

Cmin – е най-ниската предложена цена за изпълнение на поръчката от участник в процедурата;

Ci – е цената за изпълнение на поръчката, предложена от съответния участник;

На първо място ще бъде класиран участника, чиято офертата е получила най-голяма стойност при определяне на комплексната оценка.

Класирането на офертите ще се извършва в низходящ ред.

В случай че комплексните оценки на две или повече оферти са равни, за икономически най-изгодна ще се приеме тази оферта, в която се предлага най-ниска цена. При условие, че и цените са еднакви се сравняват оценките по показател „Срок за изпълнение“ и се избира офертата с по-благоприятна стойност по този показател. При еднакви предложение и по двата показателя се провежда публичен жребий по реда на чл.71, ал.5 от ЗОП.

**При изготвяне на документа участва следният експерт, имащ професионална компетентност, свързана с предмета на поръчката:**

**………………………..............................................................................................................**

*(Попълват се трите имена на лицето)*

 **– в качеството си на........................................................................................................................,**

*(Попълва се в какво качество участва при изготвяне на документа: служител на възложителя; външен експерт от списъка по чл. 19, ал. 2, т. 8 от ЗОП; друг, чрез възлагане в съответствие със ЗОП )*

**с професионална компетентност в сферата на………………………………………………**

**………………………………………………....................................................................................**

**………………………………………….**

*(Подпис на лицето)*